
NAGYCSALADOSOK FRDI EGYESULETE




                        Nagycsaládosok Országos Egyesületének a tagja

                        2030 Érd, Kádár u. 15.  Levélcím: 2031 Érd, Pf. 204


2025. 06.02.
Jegyzőkönyv

Készült az Ága-Boga Nagycsaládosok Érdi Egyesülete elnökségi ülésén 2025. június 2-án a Közösségi Házban (2030 Érd, Kutyavári u. 11.). 

Jelen vannak:

Molnárné Bognár Éva – elnök

Bogatin Attila – elnökhelyettes

Darvas Krisztina – elnökségi tag

Kovács Levente – elnökségi tag

Kovács Enikő – elnökségi póttag

Rába Mónika – adminisztrátor
Napirendi pontok:

1. Új tagcsaládok bemutatkozása

2. Aktuális feladatok
2.1 Élelmiszergyűjtésből tartott adományosztás tapasztalatai

2.2 Beszámoló a NOE közgyűlésről

2.3 Beszámoló a Gyereknapról

2.4 Beszámoló a Városi Babaköszöntőről

2.5 Belső NOE pályázat
2.6 Egyesület aktuális nyári programjainak szervezése, feladat felosztás

2.7 Konyha elkészítésének menete

3. Elvégzett feladatok

4. Függőben lévő feladatok
5. Egyéb
1. Új tagcsaládok felvétele

Több új család jelentkezett, személyesen két család jelent meg. Belépésükről az elnökség egyhangúlag döntött. 
Tagfelvételért felelős: Rába Mónika
2. Aktuális feladatok
2.1 Élelmiszergyűjtésből tartott adományosztás tapasztalata
Bőséges és tartalmas csomagokat tudott az egyesület adni a gyűjtött élelmiszerből saját tagcsaládoknak, környezetünkben élő rászoruló családoknak és szervezeteknek.
Felelős: Molnárné Bognár Éva, Rába Mónika

2.2 Beszámoló a NOE közgyűlésről
Az önkéntes köszöntés és elismerések, valamint a 2024. évi beszámolók elfogadása mellett a NOE Alapszabályában két módosítást szavazott meg a közgyűlés. 
Felelős: Molnárné Bognár Éva
2.3 Beszámoló a Gyereknapról
2025. május 24-én 14 – 17 óra között három fő képviselte az egyesületet a városi Gyereknapon. Az elején kevesen voltak, később viszont sokan és nagyon tetszett nekik, amit alkottunk velük. Sátor felállításban Szatmáry Zsolt segített, leszedésben a Rigó család, akik szintén ellátogattak a rendezvényre.
Felelős: Szatmáryné Szász Anikó
2.4 Beszámoló a Városi Babaköszöntőről
Az egyesület a rendezvényt pályázati forrásból pénzügyileg és élelmiszer adománnyal is támogatta. Személyesen három fő képviselte az egyesületet a rendezvényen, melyet az időjárás miatt egy héttel elhalasztottak. Emiatt sajnos kevesebben tudtak eljönni. A családokat színes gyerekprogramok, ajándékcsomag és finom vacsora várta.
Felelős: Molnár Bognár Éva
2.5 Belső NOE pályázat
Az egyesület két pályázatot ad be. Az egyiket az Évzáró rendezvényre (150000 Ft), a másikat az Őszi Találkozóra (50000 Ft).

Felelős: Rába Mónika
2.6 Egyesület aktuális nyári programjainak szervezése, feladat felosztás
· 2025. június 22. – ruházás a Közösségi Házban

Felelős: Durda Zsanett

· 2025. július 5. – Családi nap a Közösségi Házban

Felelős: Kovács Levente

· 2025. augusztus 7-10. (tervezett) – tanszergyűjtés

Felelős: Rába Mónika

· 2025. augusztus 15 – befőzés a konyha felavatásával

Felelős: Darvas Krisztina
2.7 Konyha elkészítésének menete
A konyha kialakítása a Közösségi Házban folyamatban van. Elkészült az alsó rész, gázkészülék beüzemelése szükséges, valamint a felső rész kialakítása. 

Villanyszerelési munkákhoz keresünk egy hozzáértő segítőt, aki átnézi a hálózatot.
Az elnökség kéri a tagság további együttműködését.

Felelős: Nyitrai Béla, Vágó László, Rába Mónika
3. Elvégzett feladatok 
3.1 Gyereknap – május 24.

3.2 Ruházás – május 25.

3.3 Babaköszöntő – május 30.
4. Függőben lévő feladatok 
5. Egyéb
5.1 Hamar József előkészítette az egyesület Érdikumokhoz történő csatlakozás felterjesztéséhez szükséges dokumentációját. A teljes dokumentációhoz még képek összegyűjtésére van szükség.

Felelős: Molnárné Bognár Éva, Hamar József

5.2 Az elnökség a 2025. év őszére szervezett tisztújító közgyűléshez határozatot hoz, melyben felkéri Vágó Lászlót a Jelölő Bizottság elnökének, valamint Rába Mónikát és Bódizs Attilát a Jelölő Bizottság tagjainak..

Felelős: Molnárné Bognár Éva, Bogatin Attila

5.3 2025. május 31-én Darvas Krisztina az Ágaboga nevében részt vett az érdi önkormányzat és az ÉrdKöve Környezetvédő Egyesület által megrendezett Zöld fórumon. 
A rendezvény célja, hogy széleskörű beszélgetés és ismeretátadás induljon el városunkban a jelenleg tervezett és folyamatban lévő "zöld" programokról és a szükséges fejlesztési lehetőségekről és kívánalmakról, valamint jó gyakorlatokról.

A fenntartható projektek napközben történt ismertetése után sor került egy Civil Kerekasztal beszélgetésre, melynek célja, hogy a városvezetés megismerje a civilek elvárásait, elképzeléseit a zöld fejlesztésekről, illetve, hogy megvitassuk a döntéshozók és a civil szféra együttműködésének lehetőségeit és kereteit. A kerekasztal eredménye, hogy az önkormányzat és a civil egyesületek képviselői között havi rendszerességgel lesz megbeszélés, fórum tartva zöld ügyekben és igyekeznek egy referenst, összekötőt keresni a munkatársak között, aki a közvetlen kapcsolattartást végezné. A nap történéseiről, beszélgetésről készül egy beszámoló is.

Felelős: Darvas Krisztina

5.4 Rába Mónika bejelenti, hogy az egyesület adminisztrátori teendőit legkésőbb októberig tudja vállalni. Az elnök álláshirdetést tesz ki a pozíció betöltésére.
Felelős: Molnárné Bognár Éva
Az Elnökségi ülés a napirendi pontok átbeszélése után lezárult.

Melléklet:

1 db jelenléti ív

1 db határozat

Érd, 2025. június 2.
…………………………………………

…………………………………………

Molnárné Bognár Éva



         Rába Mónika 


 elnök





     jegyzőkönyvezető

Elnökségi ülések tervezett időpontjai: 
2025. augusztus 25.
Adószám: 18718489-1-13, Bankszámlaszám: 10700574-66133331-51100005
E-mail: elnok.agaboga@gmail.com Honlap: www.agaboga.hu

